
** ԵԴ/59354/02/22**

**ՀՀ ԵՐԵՎԱՆ ՔԱՂԱՔԻ ԱՌԱՋԻՆ ԱՏՅԱՆԻ**

**ԸՆԴՀԱՆՈՒՐ ԻՐԱՎԱՍՈՒԹՅԱՆ ՔԱՂԱՔԱՑԻԱԿԱՆ ԴԱՏԱՐԱՆԻ**

**Ո Ր Ո Շ Ո Ւ Մ**

**ՀԱՅՑԱԴԻՄՈՒՄԸ ՎԱՐՈՒՅԹ ԸՆԴՈՒՆԵԼՈՒ,**

**ՊԱՏԱՍԽԱՆՈՂԻՑ ԱՊԱՑՈՒՅՑՆԵՐ ՊԱՀԱՆՋԵԼՈՒ ԵՎ**

**ԳՈՐԾԻ ՔՆՆՈՒԹՅՈՒՆԸ ԴԱՏԱԿԱՆ ՆԻՍՏՈՎ ԻՐԱԿԱՆԱՑՆԵԼՈՒ ՄԱՍԻՆ**

**11 հունվարի 2023թ. ք.Երևան**

ՀՀ Երևան քաղաքի առաջին ատյանի ընդհանուր իրավասության քաղաքացիական դատարանի դատավոր Լիզա Գրիգորյանս, ուսումնասիրելով «ՍՕՍ ՍԻՍԹԵՄՍ» ՍՊ ընկերության ընդդեմ Հայաստանի Հանրապետություն՝ ի դեմս ՀՀ ԿԱ ոստիկանության՝ մինչև իրավունքի խախտումը եղած դրությունը վերականգնելու, այն է՝ «ՀՀ Ո ԷԱՃԾՁԲ-2023-ՊՊԳՎ/ԳԼՈԲԱԼ/Ա-2» ծածկագրով էլեկտրոնային աճուրդ հայտարարելը անվավեր ճանաչելու պահանջի վերաբերյալ հայցադիմումը և դրան կից ներկայացված փաստաթղթերը.

**Պ Ա Ր Զ Ե Ց Ի**

2022թ. նոյեմբերի 14-ին «ՍՕՍ ՍԻՍԹԵՄՍ» ՍՊ ընկերության գլխավոր տնօրեն՝ Վահագն Ծատուրյանը հայցադիմում է ներկայացրել Երևան քաղաքի առաջին ատյանի ընդհանուր իրավասության դատարան ընդդեմ ՀՀ ԿԱ ոստիկանության՝ մինչև իրավունքի խախտումը եղած դրությունը վերականգնելու, այն է՝ «ՀՀ Ո ԷԱՃԾՁԲ-2023-ՊՊԳՎ/ԳԼՈԲԱԼ/Ա-2» ծածկագրով էլեկտրոնային աճուրդ հայտարարելը անվավեր ճանաչելու պահանջի վերաբերյալ:

ՀՀ Երևան քաղաքի առաջին ատյանի ընդհանուր իրավասության դատարանի դատավոր՝ Ա.Բադիրյանի 24.11.2022 թվականի որոշմամբ հայցադիմումը վերադարձվել է:

Հայցադիմումը և կից փաստաթղթերը 23.12.2022 թվականին կրկին մուտքագրվել է դատարան և նույն օրը մակագրվել է ՀՀ Երևան քաղաքի առաջին ատյանի ընդհանուր իրավասության դատարանի դատավոր՝ Լ.Գրիգորյանին:

Հայցվորի ներկայացուցիչը ներկայացրել է նաև միջնորդություն՝ գործը դատական նիստում քննության առնելու մասին:

Հայցադիմումը և կից փաստաթղթերը դատավորի աշխատակազմին է հանձնվել 29.12.2022 թվականին:

Դատարանն արձանագրում է, որ հայցադիմումը ներկայացված է ՀՀ քաղաքացիա­կան դատավարության օրենսգրքի 121-րդ և 122-րդ հոդվածների պահանջներին համապատաս­խան և բացակայում են նույն օրենսգրքի 126-րդ և 127-րդ հոդվածներով սահմանված հայցադիմումի ընդունումը մերժելու կամ վերադարձնելու հիմքերը:

Դատարանն գտնում է, որ սույն վեճը քննության է ենթակա ՀՀ քաղաքացիա­կան դատավարության օրենսգրքի 27.2 գլխով սահմանված հատուկ հայցային վարույթի կարգով, որպիսի պարագայում՝ հիմք ընդունելով ՀՀ քաղաքացիա­կան դատավարության օրենսգրքի 234.6-րդ հոդվածը, անհրաժեշտ է Պատասխանողից պահանջել գնման գործընթացի հետ կապված պատասխանողի տիրապետման տակ գտնվող բոլոր ապացույցները:

Անդրադառնալով գործը դատական նիստում քննության առնելու մասին հայցվորի ներկայացուցչի միջնորդությանը, ապա դատարանը գտնում է, որ այն ենթակա է բավարարման՝ հետևյալ հիմնավորմամբ.

ՀՀ քաղաքացիա­կան դատավարության օրենսգրքի 234.9-րդ հոդվածի համաձայն՝ դատարանը սույն գլխով նախատեսված վեճերով գործերը քննում և դրանց վերաբերյալ վճիռները և որոշումները կայացնում է գրավոր ընթացակարգով, բացառությամբ այն դեպքերի, երբ դատարանը գործին մասնակցող անձի միջնորդությամբ կամ իր նախաձեռնությամբ եկել է եզրահանգման, որ անհրաժեշտ է գործը քննել դատական նիստում:

Նույն հոդվածի 4-րդ մասի համաձայն՝ գործը դատական նիստում քննելու հարցը կարող է լուծվել նաև հայցադիմումը վարույթ ընդունելու մասին որոշմամբ:

Տվյալ դեպքում, ելնելով ներկայացված վեճի և հայցապահանջների բովանդակությունից, առկա է կողմերի հետ գործի լուծման համար էական նշանակություն ունեցող փաստերի քննության անհրաժեշտություն, որպիսի պարագայում առկա է առնվազն մեկ դատական նիստ անցկացնելու անհրաժեշտություն:

Ելնելով վերոգրյալից և ղեկավարվելով ՀՀ քաղաքացիական դատավարության օրենսգրքի 124, 125, 234.5 և 234.6, 234.9, 199-200 հոդվածներով`

**Ո Ր Ո Շ Ե Ց**

1. Հայցադիմումը համարել վարույթ ընդունված սկզբնական ներկայացման օրը։

2. Ըստ հայցի «ՍՕՍ ՍԻՍԹԵՄՍ» ՍՊ ընկերության ընդդեմ Հայաստանի Հանրապետություն՝ ի դեմս ՀՀ ԿԱ ոստիկանության՝ մինչև իրավունքի խախտումը եղած դրությունը վերականգնելու, այն է՝ «ՀՀ Ո ԷԱՃԾՁԲ-2023-ՊՊԳՎ/ԳԼՈԲԱԼ/Ա-2» ծածկագրով էլեկտրոնային աճուրդ հայտարարելը անվավեր ճանաչելու պահանջի վերաբերյալ հայցադիմումն ընդունել վարույթ:

3. Պատասխանող Հայաստանի Հանրապետություն՝ ի դեմս ՀՀ ԿԱ ոստիկանությունից պահանջել գնման գործընթացի հետ կապված պատասխանողի տիրապետման տակ գտնվող բոլոր ապացույցները:

4. Պարզաբանել կողմերին, որ՝

- ապացույցներ պահանջելու վերաբերյալ որոշումը կատարվում է պատասխանողի կողմից որոշումն ստանալուց հետո՝ հնգօրյա ժամկետում, և այդ ժամկետում պատաս­խանողի կողմից ապացույցներ պահանջելու վերաբերյալ որոշման պահանջները չկատար­վելու դեպքում գործը քննվում է դրանում առկա ապացույցների հիման վրա, իսկ հայցվորի վկայակոչած այն փաստերը, որոնք ենթակա են հաստատման պատասխանողի տիրա­պետման տակ գտնվող ապացույցներով, համարվում են հաստատված:

- վիճարկվող գործողությունների (անգործության) և որոշումների հիմքում ընկած հանգամանքների, ինչպես նաև տվյալ գործողությունների (անգործության) կատարման և որոշման ընդունման օրենքով, այլ իրավական ակտերով սահմանված կարգը պահպանված լինելու փաստերն ապացուցելու պարտականությունը կրում է պատասխանողը.

- պատասխանողը վիճարկվող գործողությունների (անգործության) և որոշումների իրավաչափությունը հիմնավորող ապացույցներ կարող է ներկայացնել միայն ապացույց­ները պահանջելու որոշման կատարման ընթացքում, բացառությամբ այն դեպքերի, երբ հիմնավորում է ապացույցի ներկայացման անհնարինությունը իրենից անկախ պատճառներով:

- հայցադիմումի պատասխանը ներկայացվում է հայցադիմումը վարույթ ընդունելու մասին որոշումն ստանալուց հետո՝ հնգօրյա ժամկետում:

- քաղաքացիական դատավարության օրենսգրքի 234.11 հոդվածի համաձայն՝ պատվիրատուի և գնահատող հանձնաժողովի գործողությունների (անգործության) և որոշումների (բացառությամբ «Գնումների մասին» Հայաստանի Հանրապետության օրենքի 6-րդ հոդվածի 2-րդ մասով նախատեսված որոշումների) բողոքարկումն ինքնաբերաբար կասեցնում է գնման գործընթացը` սույն օրենսգրքի 234.6-րդ հոդվածի 5-րդ մասով նախատեսված որոշումը հրապարակվելու օրվանից մինչև վեճի քննության արդյունքներով առաջին ատյանի դատարանի կայացրած եզրափակիչ դատական ակտն ուժի մեջ մտնելու օրը:

6. Գործի քննությունն իրականացնել դատական նիստով, որը տեղի կունենա 2023թ. փետրվարի 13-ին, ժամը՝ 15:00-ին ՀՀ Երևան քաղաքի առաջին ատյանի ընդհանուր իրավասության դատարանի Էրեբունու նստավայրի (հասցե` ՀՀ, ք.Երևան, Մ.Խորենացի 162Ա) դատական նիստերի թիվ 6 դահլիճում:

7. Որոշումն օրինական ուժի մեջ է մտնում կայացման պահից և ենթակա չէ բողո­քարկման:

**ԴԱՏԱՎՈՐ` ԼԻԶԱ ԳՐԻԳՈՐՅԱՆ**